ਸਾਬਿਰ ਖਾਨ (ਸੰਗੀਤਕਾਰ)

ਸਾਬਿਰ ਖਾਨ ਇੱਕ ਭਾਰਤੀ ਸਾਰੰਗੀ ਵਾਦਕ ਹੈ ਅਤੇ ਸਾਰੰਗੀ ਵਾਦਕ ਤੇ ਗਾਇਕ ਪਦਮ ਭੂਸ਼ਣ ਉਸਤਾਦ ਸੁਲਤਾਨ ਖਾਨ ਦਾ ਪੁੱਤਰ ਹੈ।A Classic(al) act: Cousins Ustad Dilshad Khan and Sabir Khan mesmerised the audience.. Indian Express, 9 December 2006. ਉਹ ਸੀਕਰ ਘਰਾਣੇ ਦੇ ਸੰਗੀਤ ਸਕੂਲ ਨਾਲ ਸਬੰਧਤ ਹਨ, ਜਿਨ੍ਹਾਂ ਨੇ ਭਾਰਤੀ ਸ਼ਾਸਤਰੀ ਸੰਗੀਤ ਨੂੰ ਨਵੀਂ ਦਿਸ਼ਾ ਪ੍ਰਦਾਨ ਕੀਤੀ ਹੈ।

 ਮੁਢਲਾ ਜੀਵਨ 
ਖਾਨ ਦਾ ਜਨਮ ਜੋਧਪੁਰ, ਰਾਜਸਥਾਨ ਵਿੱਚ ਸਾਰੰਗੀ ਵਾਦਕ ਅਤੇ ਗਾਇਕ ਪਦਮ ਭੂਸ਼ਣ ਉਸਤਾਦ ਸੁਲਤਾਨ ਖਾਨ ਦੇ ਘਰ ਹੋਇਆ ਸੀ। ਉਸ ਨੇ ਆਪਣੇ ਪਿਤਾ ਅਤੇ ਆਪਣੇ ਚਾਚੇ ਉਸਤਾਦ ਨਾਸਿਰ ਖਾਨ ਤੋਂ ਸਾਰੰਗੀ ਦੀ ਤਾਲੀਮ ਹਾਸਿਲ ਕੀਤੀ। ਸਾਰੰਗੀ ਨੂੰ ਅਪਣਾਉਣ ਵਾਲੀ ਉਹਨਾਂ ਦੀ ਪੀੜ੍ਹੀ ਨੌਵੀਂ ਪੀਡ਼੍ਹੀ ਹੈ। ਉਸ ਦੇ ਪਡ਼ਦਾਦਾ ਉਸਤਾਦ ਅਜੀਮ ਖਾਨ ਸਾਹਬ ਸੀਕਰ ਰਾਜਸਥਾਨ ਵਿੱਚ ਇੱਕ ਦਰਬਾਰੀ ਸੰਗੀਤਕਾਰ ਸਨ।

 ਕੈਰੀਅਰ 
ਖਾਨ ਨੂੰ ਸੰਗੀਤ ਨਾਲ ਉਦੋਂ ਜਾਣੂ ਕਰਵਾਇਆ ਗਿਆ ਸੀ ਜਦੋਂ ਉਹ ਛੇ ਸਾਲ ਦੇ ਸਨ ਜਦੋਂ ਉਹ ਆਪਣੇ ਦਾਦਾ ਉਸਤਾਦ ਗੁਲਾਬ ਖਾਨ ਰਾਹੀਂ ਸੰਗੀਤ ਦੇ ਨਾਲ ਜੁੜੇ  ਸਨ।

ਖਾਨ ਵਰਤਮਾਨ ਵਿੱਚ  ਸਾਰੰਗੀ ਵਿੱਚ ਆਪਣੀ ਮੁਹਾਰਤ ਹਾਸਿਲ ਕਰਣ ਲਈ ਜਾਣੇ ਜਾਂਦੇ ਹਨ। ਉਹਨਾਂ ਦੀ ਵਜਾਉਣ ਦੀ ਤਕਨੀਕ ਸੁਰ ਅਤੇ ਲੈਯ (ਨੋਟ ਅਤੇ ਲੈਅ) ਦਾ ਇੱਕ ਦੁਰਲੱਭ ਸੁਮੇਲ ਹੈ।

ਖਾਨ ਆਪਣੇ ਪਿਤਾ ਨਾਲ ਸੰਗੀਤ ਸਮਾਰੋਹ ਵਿੱਚ ਅਤੇ ਏਕਲ ਪੇਸ਼ਕਾਰੀ ਵੀ ਕਰਦੇ  ਹਨ। ਉਨ੍ਹਾਂ ਨੇ ਉਸਤਾਦ ਜ਼ਾਕਿਰ ਹੁਸੈਨ,ਪੰਡਿਤ ਕੁਮਾਰ ਬੋਸ ਅਤੇ ਪੰਡਿਤ ਅਨਿੰਦੋ ਚੈਟਰਜੀਵਰਗੇ ਕਲਾਕਾਰਾਂ ਨਾਲ ਪ੍ਰਦਰਸ਼ਨ ਕੀਤਾ ਹੈ। ਉਹਨਾਂ ਨੇ ਸਿਟੀ ਸੈਂਟਰ ਦੇ ਨੇੜੇ  ਇੱਕ ਟੈਰੇਸ ਗਿੱਗ ਵਿੱਚ ਗ਼ਜ਼ਲ ਵਾਦਕ ਉਸਤਾਦ ਗੁਲਾਮ ਅਲੀ, ਤਲਤ ਅਜ਼ੀਜ਼, ਆਸ਼ਾ ਭੋਸਲੇ ਅਤੇ ਦਿ ਹੈਜ਼ਰਡਜ਼ ਨਾਲ ਵੀ ਵਜਾਇਆ ਹੈ। ਉਨ੍ਹਾਂ ਨੇ ਹਾਲ ਹੀ ਵਿੱਚ ਲਤਾ ਮੰਗੇਸ਼ਕਰ ਦੀ ਐਲਬਮ 'ਚ  ਵੀ ਵਜਾਇਆ ਹੈ।

ਉਨ੍ਹਾਂ ਨੇ ਚਮੇਲੀ, ਰੋਗ, ਡੋਰ, ਅਨਵਰ, ਸਾਂਵਰੀਆ, ਛੋੜੋ  ਨਾ ਯਾਰ, ਜੋਧਾ ਅਕਬਰ ਅਤੇ ਫੈਸਲ ਸੈਫ ਦੀ ਬਹੁਭਾਸ਼ਾਈ ਫਿਲਮ ਅੰਮਾ ਸਮੇਤ ਕਈ ਫੀਚਰ ਫਿਲਮਾਂ ਵਿੱਚ ਕੰਮ ਕੀਤਾ ਹੈ।

ਉਹ ਐਮਟੀਵੀ ਅਨਪਲੱਗਡ ਲਈ ਏ. ਆਰ. ਰਹਿਮਾਨ ਅਤੇ ਸ਼੍ਰੇਆ ਘੋਸ਼ਾਲ ਦੇ ਐਪੀਸੋਡ ਦਾ ਹਿੱਸਾ ਸਨ।

 ਹਵਾਲੇ 

ਸ਼੍ਰੇਣੀ:ਜਨਮ 1978
ਸ਼੍ਰੇਣੀ:ਜੋਧਪੁਰ ਦੇ ਲੋਕ
ਸ਼੍ਰੇਣੀ:ਜ਼ਿੰਦਾ ਲੋਕ